เสบียงเล สมุย

เสบียงเล เป็นร้านขึ้นชื่ออีกร้านของสมุยครับ มีอยู่หลายสาขา คือแทบจะเหมารอบเกาะสมุยเลยก็ว่าได้ ใครใกล้ที่ไหน สะดวกที่ไหน ก็ไปที่นั่นได้ครับ ผมมาทานที่ เสบียงเล ครัว 2 อยู่ตรงโรงแรมวิมานบุรีเลยครับ เป็นสาขาที่ไม่ไกลสนามบินเท่าไหร่ 

สาขานี้ช่วงกลางวัน คนจะน้อยมากๆครับ ผมไปทานมีอยู่โต๊ะเดียวเอง ไม่เหมือนสาขาอื่นๆ ที่คนเยอะตลอดทั้งวัน แต่สาขานี้คนจะเริ่มเยอะช่วงเย็นๆ

1. หอยนางรมสด ตัวละ 70 บาท ราคาจะขึ้นอยู่กับขนาดของแต่ละวันครับ ตัวละ 70 และตัวใหญ่มากๆเช่นกัน ตัวเท่าฝ่ามือได้เลย เนื้อสด หวานสุดๆ  อร่อยมากครับ

2. ปลากระพงเผา 440 บาท ตัวขนาดเกือบโลครับ ถ้าใหญ่กว่านี้ก็กินไม่อร่อยแล้ว ปลาเผาเนื้อสด หวานดี เผาติดหนังมาด้วย ทานคู่กับหนังอน่อยดี เผามาหอมใช้ได้เลยครับ 

3. ต้มส้มปลากระบอก 160 บาท 

4. กุ้งเผา 520 บาท จัดมา 4 ตัวครับ ตัวใหญ่เต็มจานเลย เนื้อสด แน่น เด้งมากๆ ของสดเอามาเผา เอามานึ่ง ยังไงก็อร่อยครับ


 


โทร : 077-962333
https://www.facebook.com/sabeinglae2/